PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă


RAPORT

asupra propunerii legislative privind modificarea Legii 504/2002 audiovizualului


Propunerea  legislativă privind modificarea Legii nr.504/2002 audiovizualului  a fost transmisă Comisiei cu adresa nr. Pl.-x 905 din 27 noiembrie 2006.

Comisia pentru cultură, arte, mijloace de informare în masă a  fost sesizată în fond cu această propunere legislativă, spre avizare fiind transmisă Comisiei pentru tehnologia informaţiei şi Comisiei juridice, de disciplină şi imunităţi care au avizat favorabil propunerea legislativă. În redactarea raportului, Comisia a ţinut cont de avizul favorabil al Consiliului Legislativ nr.1396 din 19.10.2006 precum şi de Punctul de vedere al Guvernului, nr. 3468/14.11.2006, care susţine adoptarea acestei iniţiative legislative.

Prin obiectul de reglementare şi conţinutul său, propunerea legislativă face parte din categoria legilor organice. 

Camera Deputaţilor a fost sesizată spre dezbatere cu această iniţiativă legislativă în calitate de primă Cameră.

Propunerea legislativă a fost dezbătută în şedinţa Comisiei din zilele de 6 decembrie 2006, 6 , 7 şi 13 februarie 2007. 

În conformitate cu prevederile art. 54  şi 55 din Regulamentul Camerei Deputaţilor, republicat, la dezbateri au participat: din partea Guvernului, domnul Ioan Onisei, secretar de stat în cadrul Ministerului Culturii şi Cultelor şi domnul Sergiu Nistor, consilier al ministrului culturii şi cultelor; din partea Consiliului  Naţional al Audiovizualului, domnul preşedinte Ralu Filip, domnul vicepreşedinte Attila Gasparick şi domnul Radu Teodorel, membru; din partea Inspectoratului pentru Comunicaţii şi Tehnologia Informaţiei, domnul Bogdan Iana, director executiv, domnul Călin Cozan, şef serviciu licenţe şi autorizaţii în cadrul Direcţiei juridice şi domnul Laurenţiu Tănase, expert; doamna Ioana Avădani, director al Centrului pentru Jurnalism Independent şi domnul Mircea Toma, director din partea Agenţiei pentru Monitorizarea Presei. 
  Iniţiativa legislativă are ca obiect de reglementare modificarea şi completarea Legii audiovizualului nr.504/2002 astfel încât să se permită trecerea la televiziunea  digitală, precum şi rezolvarea unor probleme legate de reflectarea campaniei electorale în programele  de radio şi televiziune.
La lucrările Comisiei au fost prezenţi 14 deputaţi, din totalul de 20 membri ai Comisiei. 

Raportul Comisiei a fost adoptat cu unanimitatea voturilor celor prezenţi în sală în momentul votului. 

Competenţa decizională  asupra acestei iniţiative legislative aparţine Senatului
În urma dezbaterii, Comisia pentru cultură, arte, mijloace de informare în masă propune adoptarea propunerii legislative privind modificarea Legii nr. 504/2002 audiovizualului, cu amendamente.
             PREŞEDINTE,

       
    SECRETAR,



    

          Cătălin MICULA

            Dumitru AVRAM
                                    
Expert,                                                   Consilier,

                               
       Cristina DAN                                         Dan KALBER
I. Amendamente admise

În urma dezbaterii, Comisia propune adoptarea propunerii legislative privind modificarea Legii 504/2002 audiovizualului, cu următoarele amendamente:

	Nr. crt.
	Text Legea audiovizualului nr. 504/2002 
	      Text propunere legislativă
	           Text propus de Comisie

         (autorul amendamentului)
	     Motivarea 

Amendamentelor

       propuse

	0
	1
	2
	3
	4

	1
	Titlul Legii : Legea audiovizualului nr.504/2002
	Titlul legii: Lege privind modificarea Legii 504/2002 audiovizualului.
	Titlul legii se modifică şi va avea următorul cuprins:

“Lege pentru modificarea şi completarea Legii audiovizualului nr. 504/2002”
(Amendament propus de Comisie)
	Amendament de tehnică legislativă

	2
	
	Articol unic – Legea audiovizualului nr. 351/2002 publicată în Monitorul Oficial al României, Partea I nr. 534 din 22/07/2002, se modifică şi se completează după cum urmează:
	Articolul unic se modifică, devine articolul I, şi va avea următorul cuprins:
„Articol I – Legea audiovizualului nr. 504/2002 publicată în Monitorul Oficial al României, Partea I nr. 534 din 22 iulie 2002, cu modificările şi completările ulterioare, se modifică şi se completează după cum urmează:”
(Amendament propus de Comisie)
	Amendament de tehnică legislativă

	3
	
	
	1.  La articolul 1, după litera d), se introduce o nouă literă, lit. d1), cu următorul cuprins: 

“d1) serviciu de programe tematic – acel canal care difuzează programe audiovizuale dedicate preponderent unui domeniu şi care interesează un număr restrâns de persoane;”

(Amendament propus de Comisie)
	Pentru corelarea cu textul Legii; conţinutul literei d1) preia materia literei o3) din iniţiativă.

	4
	Art. 1. ……………………………….

o) licenţă de emisie - actul juridic prin care Autoritatea Naţională de Reglementare în Comunicaţii acordă titularului de licenţă audiovizuală, în condiţiile stabilite de aceasta, dreptul de a utiliza, pentru o perioadă determinată, una sau mai multe frecvenţe radioelectrice, după caz, în conformitate cu licenţa audiovizuală;
	„1. După litera o) aparţinând  articolului 1 se introduc noi litere, literele o1), o2) şi o3), cu următorul conţinut:”
“Art. 1  – „o1) licenţă de utilizare a frecvenţelor radioelectrice – actul juridic prin care Inspectoratul General pentru Comunicaţii şi Tehnologia Informaţiei, denumit în continuare IGCTI, acordă operatorului….

	2. La articolul 1, litera o) se modifică şi va avea următorul cuprins:

“o) licenţă de utilizare a frecvenţelor radioelectrice – actul juridic prin care Inspectoratul General pentru Comunicaţii şi Tehnologia Informaţiei, denumit în continuare IGCTI, acordă operatorului de radiodifuziune/televiziune, în condiţiile stabilite de IGCTI, dreptul de a utiliza, pentru o perioadă determinată, una sau mai multe frecvenţe radioelectrice în vederea operării unei reţele de radiodifuziune şi/sau de televiziune;”

(Amendament propus de Comisie)
	Conţinutul literei o1) din iniţiativă înlocuieşte conţinutul literei o) din textul legii.

	5
	Art. 1. - În sensul prezentei legi, termenii utilizaţi au următorul înţeles: 

…………………………………………

o) licenţă de emisie - actul juridic prin care Autoritatea Naţională de Reglementare în Comunicaţii acordă titularului de licenţă audiovizuală, în condiţiile stabilite de aceasta, dreptul de a utiliza, pentru o perioadă determinată, una sau mai multe frecvenţe radioelectrice, după caz, în conformitate cu licenţa audiovizuală; 

……………………………………………
	„1. După litera o) aparţinând  articolului 1 se introduc noi litere, literele o1), o2) şi o3), cu următorul conţinut:”
“Art. 1  – 

„o1) licenţă de utilizare a frecvenţelor radioelectrice – actul juridic prin care Inspectoratul General pentru Comunicaţii şi Tehnologia Informaţiei, denumit în continuare IGCTI, acordă operatorului de radiodifuziune/televiziune, în condiţiile stabilite de IGCTI, dreptul de a utiliza, pentru o perioadă determinată, una sau mai multe frecvenţe radioelectrice în vederea operării unei reţele de radiodifuziune şi/sau de televiziune;

o2) operator de radiodifuziune/televiziune – persoana fizică sau juridică, română sau străină, care deţine licenţă de utilizare a frecvenţelor radioelectrice şi are dreptul de a opera o reţea/staţie de radiodifuziune sonoră sau televiziune, în condiţiile legii, în scopul difuzării programelor audiovizuale şi a serviciilor auxiliare acestora;

o3) serviciu de programe tematic – acel canal care difuzează programe audiovizuale dedicate preponderent unui domeniu şi care interesează un număr restrâns de persoane;”
	3. La articolul 1, după litera o), se introduce  o nouă literă, lit. o1), cu următorul cuprins: 

“Art. 1  –

o1) operator de radiodifuziune/televiziune – persoana fizică sau juridică, română sau străină, care deţine licenţă de utilizare a frecvenţelor radioelectrice şi are dreptul de a opera o reţea/staţie de radiodifuziune sonoră sau televiziune, în condiţiile legii, în scopul difuzării programelor audiovizuale şi a serviciilor auxiliare acestora;”

se elimină

(Amendament propus de Comisie)
	o1) devine litera o)
Conţinutul literei o1) din iniţiativă înlocuieşte conţinutul literei o) din textul legii.
litera o2) din iniţiativă devine litera o1)
Conţinutul literei o3) se regăseşte la litera d1) introdusă la amendamentul de la pct. 1.

	6
	Art.2. -

(4) Radiodifuzorii cărora nu li se aplică nici unul dintre criteriile prevăzute la alin. (3) sunt consideraţi a fi în jurisdicţia României dacă se află în una dintre situaţiile următoare:

a) utilizează o frecvenţă acordată de România, prin autoritatea publică competentă;

b) deşi nu utilizează o frecvenţă acordată de România, utilizează o capacitate de satelit aparţinând României;
c) deşi nu utilizează o frecvenţă acordată de România şi nici o capacitate de satelit aparţinând României, utilizează o legătură ascendentă la satelit situată pe teritoriul României.

	„2. Alineatul 4 al articolului 2 se modifică după cum urmează:”
„Art.2 - (4) Radiodifuzorii cărora nu li se aplică nici unul dintre criteriile prevăzute la alin. (3), şi care nu sunt licenţiaţi sau autorizaţi într-un stat membru al U.E,, sunt consideraţi a fi în jurisdicţia României dacă se află în una dintre situaţiile următoare:

a) utilizează o frecvenţă acordată de România, prin autoritatea publică competentă;

b) deşi nu utilizează o frecvenţă acordată de România, utilizează o capacitate de satelit aparţinând României;
c) deşi nu utilizează o frecvenţă acordată de România şi nici o capacitate de satelit aparţinând României, utilizează o legătură ascendentă la satelit situată pe teritoriul României.”
	4. La articolul 2, alineatul (4) se modifică şi va avea următorul cuprins:

„ (4) Radiodifuzorii cărora nu li se aplică nici unul dintre criteriile prevăzute la alin. (3), şi care nu sunt licenţiaţi sau autorizaţi într-un stat membru al Uniunii Europene, sunt consideraţi a fi în jurisdicţia României dacă se află în una dintre situaţiile următoare:

a) utilizează o frecvenţă acordată de România, prin autoritatea publică competentă;

b) deşi nu utilizează o frecvenţă acordată de România, utilizează o capacitate de satelit aparţinând României;
c) deşi nu utilizează o frecvenţă acordată de România şi nici o capacitate de satelit aparţinând României, utilizează o legătură ascendentă la satelit situată pe teritoriul României.”

(Amendament propus de Comisie)
	Pentru o mai corectă redactare.

	7
	Art. 11. - (1) Consiliul este compus din 11 membri şi este numit de Parlament, la propunerea:

a) Senatului: 3 membri;

b) Camerei Deputaţilor: 3 membri;

c) Preşedintelui României: 2 membri;

d) Guvernului: 3 membri.

 
	
	5. La articolul 11, alineatul (1) se modifică şi  va avea următorul cuprins:

” Art. 11. - (1) Consiliul este compus din 11 membri şi este numit de Parlament, la propunerea:

a) grupurilor parlamentare din Senat şi Camera Deputaţilor –  6 membri;
b) Preşedintelui României: 2 membri;

c) Guvernului: 3 membri.
(Amendament propus de dl. deputat Márton Árpád Francisc )
	Pentru introducerea unor prevederi care să simplifice procedura de propunere a candidaţilor.


	8
	Art. 11 –

(5) Candidaturile se aprobă cu votul majorităţii deputaţilor şi senatorilor prezenţi, în condiţiile întrunirii cvorumului celor două Camere.
	
	6. La articolul 11, după alineatul (5) se introduce un nou alineat, alin. (51), cu următorul cuprins:

“(51) După validare, pentru a putea să îndeplinească atribuţiile ce le revin, conform funcţiei, membrii Consiliului depun în faţa Parlamentului următorul jurământ:

”Jur să respect Constituţia şi legile ţării, să apăr interesele României, drepturile şi libertăţile fundamentale ale cetăţenilor, să-mi îndeplinesc cu onoare, conştiinţă şi fără părtinire atribuţiile ce-mi revin potrivit funcţiei şi să păstrez secretul profesional. Aşa să-mi ajute Dumnezeu! ”
(Amendament propus de Comisie)”
	Pentru a introduce un element de solemnitate care să întărească importanţa funcţiei şi obligaţiile ce decurg din aceasta.

	9.
	Art. 11. –

 (7) Durata mandatului membrilor Consiliului este de 6 ani, iar numirea acestora se face eşalonat, în funcţie de expirarea mandatului.

	
	7. La articolul 11, după alineatul (7) se introduce un nou alineat, alin. (71), cu următorul cuprins:

(71) Mandatul membrilor Consiliului poate fi prelungit o singură dată, dar nu mai mult de 3 luni, până la numirea noilor membri.

(Amendament propus de dl. deputat Kelemen Hunor)
	Pentru evitarea blocării funcţionării Consiliului

	10.
	Art. 15. - (1) În îndeplinirea funcţiilor şi a atribuţiilor ce îi revin potrivit prezentei legi, Consiliul emite decizii, instrucţiuni şi recomandări, în prezenţa a cel puţin 8 membri şi cu votul a cel puţin 6 membri.

…………………………………………….
	
	8. La articolul 15, alineatul 1 se modifică şi va avea următorul cuprins:

“Art. 15. - (1) În îndeplinirea funcţiilor şi a atribuţiilor ce îi revin potrivit prezentei legi, Consiliul emite adrese, decizii, instrucţiuni şi recomandări, în prezenţa a cel puţin 8 membri şi cu votul a cel puţin 6 membri.”

(Amendament propus de Comisie)
	Pentru introducerea unui termen care să poată fi luat în considerare în cazul unor contestaţii în justiţie. 

	11.
	Art. 27. - (1) Publicitatea şi teleshoppingul se difuzează grupat, trebuie să fie uşor de identificat prin marcaje corespunzătoare şi trebuie să fie separate de alte părţi ale serviciului de programe prin semnale optice şi acustice. 

(2) Spoturile publicitare şi de teleshopping pot fi difuzate izolat numai în cazuri excepţionale stabilite ca atare de Consiliu. 

(3) Tehnicile subliminale sunt interzise în publicitate şi teleshopping. 


	„3. Alineatul 3 al articolului 27 se modifică astfel:”

„Art. 27. – 

(3) Tehnicile subliminale sunt interzise în publicitate şi teleshoping; volumul sunetului se va situa la acelaşi nivel cu restul programelor.”
	9.  La articolul 27, după alineatul (2), se introduce un nou alineat, alin. (21), cu următorul cuprins:

“(21) Volumul sunetului publicităţii şi teleshopping - ului se va situa la acelaşi nivel cu restul programelor. ”

Punctul  (3) se elimină
(Amendament propus de Comisie)
	Pentru o mai corectă redactare.
 Partea nou introdusă în textul alineatului (3) a fost preluată în conţinutul alineatului (21)

	12.
	Art. 28-

(2) Societatea Română de Radiodifuziune şi Societatea Română de Televiziune, în calitate de servicii publice, pot insera spoturi publicitare, inclusiv autopromoţionale sau de teleshopping, numai între programe.


	„4. Alineatul (2) al articolului 28 se modifică după cum urmează:”

“Art. 28 – (2) Societatea Română de Radiodifuziune şi Societatea Română de Televiziune, în calitate de servicii publice, pot insera spoturi publicitare, inclusiv autopromoţionale sau de teleshopping, numai între programe; fac excepţie transmisiile competiţiilor sportive alcătuite din părţi autonome.”
	10. La articolul 28 alineatul (2) se modifică şi va avea următorul cuprins:

“(2) Societatea Română de Radiodifuziune şi Societatea Română de Televiziune, în calitate de servicii publice, pot insera spoturi publicitare, inclusiv autopromoţionale sau de teleshopping, numai între programe; fac excepţie pauzele regulamentare ale manifestărilor sportive precum şi cele ale evenimentelor culturale transmise în direct .” 

(Amendament propus de Comisie)
	Pentru introducerea unor prevederi explicite cu privire la difuzarea spoturilor publicitare în cazul posturilor publice de radio şi televiziune.

	13.
	Art. 35....................................................
(3) În vederea aplicării dispoziţiilor prezentului articol publicitatea nu include:

a) anunţurile făcute de radiodifuzor în legătură cu propriile programe şi produsele auxiliare direct derivate din aceste programe;

b) anunţurile de interes public şi apelurile în scopuri caritabile transmise în mod gratuit.
	„5. După litera b) aparţinând alineatului (3) al articolului 35 se introduce o nouă literă, litera c), cu următorul cuprins:”

“Art. 35 –

 (3) În vederea aplicării dispoziţiilor prezentului articol publicitatea nu include:

c) campaniile educaţionale, culturale, sociale avizate de Consiliu, anunţurile de interes public şi apelurile în scopuri caritabile transmise în mod gratuit.”
	11. La articolul 35  litera b) a alineatului (3) se modifică şi va avea următorul cuprins:

Nemodificat

b) campaniile educaţionale, culturale, sociale avizate de Consiliu, anunţurile de interes public şi apelurile în scopuri caritabile transmise în mod gratuit.”
Punctul 5. se elimină
(Amendament propus de Comisie)
	Conţinutul literei c) din iniţiativă este preluat în textul care modifică litera b) din lege.



	14.
	
	“6. După articolul 42 al Capitolului III se introduce un nou capitol, Capitolul III1, cu următoarele articole:”

“Capitolul III1 – Principii şi reguli de desfăşurare a campaniei electorale în serviciile de programe audiovizuale”

Art. 421 – În sensul prezentei legi prin următorii termeni se înţelege:

a) candidat – persoana care şi-a declarat sau şi-a manifestat public intenţia de a participa la alegeri în calitate de candidat propus de un partid politic, alianţă politică, coaliţie electorală, organizaţie a minorităţilor naţionale sau în calitate de candidat independent, precum şi persoana care, în perioada legală de desfăşurare a campaniei electorale, are calitatea de candidat la alegerile locale, parlamentare sau prezidenţiale, în condiţiile precizate de legea electorală;

b) campanie electorală – ansamblul de activităţi licite desfăşurate într-un interval de timp stabilit de legea electorală, de candidaţi în scopul atragerii de voturi;
c) perioadă de precampanie – perioada cuprinsă între data anunţării oficiale a alegerilor şi data începerii oficiale a campaniei electorale;

d) reflectare echitabilă – nici un candidat nu trebuie să fie lipsit de posibilitatea de a se face cunoscut electoratului;
e) reflectare echilibrată – o reflectare proporţională cu importanţa evenimentelor electorale, în cazul tuturor candidaţilor;

reflectare imparţială – obligaţia radiodifuzorilor de a trata toţi candidaţii obiectiv şi echidistant.

Art. 422 – Campania electorală în serviciile de programe audiovizuale, publice şi private, trebuie să servească următoarele interese:

a) ale electoratului, de a primi informaţii corecte astfel încât să poată vota în cunoştinţă de cauză;

b) ale candidaţilor, de a se face cunoscuţi electoratului;

c) ale radiodifuzorilor, de a-şi exercita drepturile şi responsabilităţile care decurg din profesia de jurnalist;

ale democraţiei, de asigurare a unei campanii electorale echitabile, echilibrate şi corecte pentru toţi candidaţii.

Art. 423 – În timpul campaniei electorale informaţiile privind sistemul electoral, tehnica votării, calendarul campaniei electorale, programele politice, opiniile şi mesajele cu conţinut electoral vor fi prezentate exclusiv în următoarele tipuri de emisiuni:

a) emisiuni informative – în care pot fi difuzate informaţii privind sistemul electoral, tehnica votării şi activi şi activităţile de campanie ale candidaţilor; în acest scop, durata programată a emisiunii informative poate fi mărită cu cel mult 15 minute;

b) emisiuni electorale – în care candidaţii îşi pot prezenta programele politice şi activităţile de campanie electorală;

dezbateri electorale – în care candidaţi, jurnalişti, analişti şi alţi invitaţi pun în discuţie programele electorale şi temele de interes public.

Art. 424 – (1) Accesul candidaţilor în emisiunile destinate campaniei electorale difuzate de radiodifuzorii publici şi privaţi, este asigurat în condiţiile legii electorale şi ale prezentei legi.

(2) În perioada de precampanie şi campanie electorală, candidaţii, familia şi rudele până la gradul IV nu pot participa la emisiuni muzicale, sportive şi de divertisment.

(3) În perioada prevăzută la alin. (2) nu pot fi difuzate ştiri sau relatări despre actele de caritate ale candidaţilor, familia şi ale rudelor acestora până la gradul IV.
Art. 425 – ( 1) Radiodifuzorii, publici şi privaţi, au obligaţia de a asigura, prin măsuri tehnice şi redacţionale, reflectarea campaniei electorale în mod echitabil, echilibrat şi imparţial.

(2) Emisiunile informative se supun obligaţiei de obiectivitate, echitate şi de informare corectă a publicului.

Art. 426 – (1) Emisiunile şi dezbaterile electorale vor asigura tuturor candidaţilor condiţii egale în ceea ce priveşte libertatea de exprimare, pluralismul opiniilor şi echidistanţa. 

(2) În cadrul emisiunilor electorale candidaţii au următoarele obligaţii:

a) să nu pună în pericol ordinea constituţională, ordinea publică, siguranţa persoanelor şi a bunurilor;

b) să nu facă afirmaţii care pot aduce atingere demnităţii umane sau moralei publice;

c) să probeze eventualele acuzaţii cu incidenţă penală sau morală aduse unui alt candidat;

d) să nu incite la ură sau discriminare pe considerente de rasă, religie, naţionalitate, sex, orientare sexuală sau etnie;

să nu se folosească în scop electoral de drapelul sau imnul naţional.

Art. 427 – Programarea, durata, formatul, numărul candidaţilor participanţi şi subiectele puse în discuţie în emisiunile sau dezbaterile electorale vor fi stabilite de radiodifuzor.

Art. 428 – În spoturile de publicitate, emisiuni şi dezbateri electorale nu pot fi difuzate imagini reprezentând instituţiile Preşedinţiei, Parlamentului sau ale administraţiei publice centrale şi locale.

Art. 429 – Realizatorii şi moderatorii emisiunilor electorale şi ai dezbaterilor au următoarele obligaţii:

a) să fie imparţiali;

b) să asigure un echilibru necesar desfăşurării emisiunii, oferind fiecărui candidat participant la discuţii posibilitatea de prezentare a opiniilor sale;

c) să formuleze clar întrebările, fără a fi tendenţioase sau părtinitoare;  
d) să asigure menţinerea dezbaterii în sfera de interes a campaniei electorale şi a tematicii stabilite;

să intervină atunci când, prin comportamente sau exprimări, invitaţii  încalcă dispoziţiile art. 6 alin. (2) sau folosesc un limbaj injurios, indecent ori suburban; în cazul în care invitaţii nu se conformează solicitărilor, moderatorul poate decide întreruperea microfonului sau  oprirea emisiunii.

Art. 4210 – (1) Spoturile de publicitate electorală pot fi difuzate în cadrul serviciilor de programe publice şi private, în următoarele condiţii:
a) asigurarea unor condiţii egale de acces şi de plată pentru candidaţi;

b) durata de difuzare a publicităţii electorale va fi inclusă în durata de difuzare a publicităţii.

c) publicitatea electorală va fi difuzată separat de publicitatea comercială;

(2) Este interzisă difuzarea de publicitate electorală în spoturi izolate.

(3) Este interzisă difuzarea de publicitate electorală negativă.

Art. 4211 – În cazul prezentării de sondaje de opinie cu conţinut electoral se vor respecta prevederile art. 3 din Codul de reglementare a conţinutului audiovizual.

Art. 4212 – Cu 48 de ore înainte de ziua votării sunt interzise:

a) prezentarea de sondaje de opinie sau difuzarea de spoturi de publicitate electorală;

b) invitarea sau prezentarea candidaţilor în programe, cu excepţia situaţiilor prevăzute în art. 55 alin.(4);

comentarii privind campania electorală.

Art. 4213 – În ziua votării este interzisă prezentarea sondajelor realizate la ieşirea de la urne, înainte de închiderea ultimei secţii de votare.

Art. 4214 – (1) Candidaţii şi partidele politice ale căror drepturi sau interese legitime au fost lezate prin prezentarea, în cadrul unui program electoral, a unor fapte neadevărate beneficiază de drept la replică.

(2) Candidaţii şi partidele politice ale căror drepturi sau interese legitime au fost lezate prin prezentarea, în cadrul unui program electoral, a unor informaţii inexacte, beneficiază de drept la rectificare.

(3) Prin derogare de la prevederile Codului de reglementare a conţinutului audiovizual, au următoarele obligaţii:

a) să decidă acordarea sau neacordarea dreptului solicitat în cel mult 24 de ore de la primirea unei solicitări formulate în scris sau transmise prin fax; în situaţia în care solicitarea se referă la o emisiune difuzată în ultima zi de campanie electorală, decizia trebuie luată în cel mult 12 ore de la primirea solicitării; 

b) să comunice solicitantului, în termenele prevăzute la lit. a), telefonic şi/sau prin fax, decizia luată; în cazul neacordării dreptului solicitat, motivele vor fi comunicate solicitantului şi Consiliului Naţional al Audiovizualului;

c) să difuzeze, în cazul în care decide acordarea dreptului solicitat, rectificarea sau replica în cel mult 48 de ore de la primirea solicitării; în situaţia în care emisiunea care face obiectul sesizării a fost difuzată în ultima zi de campanie electorală, rectificarea sau replica se difuzează în preziua votării;

d) să difuzeze, în cazul în care Consiliul Naţional al Audiovizualului dă câştig de cauză solicitantului, replica sau rectificarea în termenul şi condiţiile comunicate radiodifuzorului.

(4) În preziua votării, radiodifuzorii trebuie să prevadă în program, imediat după emisiunea informativă de seară, un spaţiu de emisie pentru difuzarea rectificărilor şi a replicilor urmare a sesizărilor care se referă la emisiunile difuzate în ultima zi de campanie.

Art. 4215 – (1) Radiodifuzorii vor asigura înregistrarea emisiunilor destinate campaniei electorale în condiţiile stabilite în Decizia Consiliului Naţional al Audiovizualului nr. 234/2003 privind obligaţiile ce revin radiodifuzorilor la înregistrarea programelor de radio şi de televiziune.

(2) Înregistrările emisiunilor destinate campaniei electorale vor fi ţinute la dispoziţia Consiliului Naţional al Audiovizualului, pe durata campaniei electorale şi timp de 30 de zile după comunicarea oficială a rezultatelor.”
	12. După articolul 42 al Capitolului III se introduce un nou capitol, Capitolul III1, cuprinzând  articolele 421 - 4215, cu următorul cuprins:
“Capitolul III1 – Principii şi reguli de desfăşurare a campaniei electorale în serviciile de programe audiovizuale
Art. 421 – În sensul prezentei legi prin următorii termeni se înţelege:

a) candidat – persoana care şi-a declarat sau şi-a manifestat public intenţia de a participa la alegeri în calitate de candidat propus de un partid politic, alianţă politică, alianţă electorală, organizaţie a minorităţilor naţionale sau în calitate de candidat independent, precum şi persoana care, în perioada legală de desfăşurare a campaniei electorale, are calitatea de candidat la alegerile locale, parlamentare sau prezidenţiale, în condiţiile în condiţiile legii electorale;
b) campanie electorală – ansamblul de activităţi licite desfăşurate de candidaţi, partide politice, alianţe politice, alianţe electorale, în scopul atragerii de voturi, într-un interval de timp stabilit de legea electorală,;

c) perioadă de precampanie – perioada cuprinsă între data anunţării oficiale a alegerilor şi data începerii oficiale a campaniei electorale;
d) reflectare echitabilă – reflectarea care asigură candidaţilor, partidelor politice, alianţelor politice sau alianţe electorale, posibilitatea de a se face cunoscuţi electoratului;
e) reflectare echilibrată – reflectarea care asigură în cazul  candidaţilor, partidelor politice, alianţelor politice sau  alianţe electorale, o prezentare a evenimentelor electorale proporţională cu importanţa  acestora;
f) reflectare imparţială – reflectarea care asigură un tratament obiectiv şi echidistant pentru candidaţi, partide politice, alianţe politice sau alianţe electorale .

Art. 422 – Campania electorală în serviciile de programe audiovizuale, publice şi private, trebuie să servească  interesele:

a) electoratului, de a primi informaţii corecte astfel încât să poată vota în cunoştinţă de cauză;
b) candidaţilor, de a se face cunoscuţi electoratului;
c) radiodifuzorilor, de a-şi exercita drepturile şi responsabilităţile care decurg din profesia de jurnalist;
d) democraţiei, de asigurare a unei campanii electorale echitabile, echilibrate şi corecte pentru toţi candidaţii.

Art. 423 – În timpul campaniei electorale informaţiile privind sistemul electoral, tehnica votării, calendarul campaniei electorale, programele politice, opiniile şi mesajele cu conţinut electoral vor fi prezentate exclusiv în următoarele tipuri de emisiuni:
a) emisiuni informative – în care pot fi difuzate informaţii privind sistemul electoral, tehnica votării şi activităţile de campanie ale candidaţilor; în acest scop, durata programată a emisiunii informative poate fi mărită cu cel mult 15 minute;
b) emisiuni electorale – în care candidaţii îşi pot prezenta programele politice şi activităţile de campanie electorală;
c) dezbateri electorale – în care candidaţi, jurnalişti, analişti şi alţi invitaţi pun în discuţie programele electorale şi temele de interes public.

Art. 424 – (1) Accesul candidaţilor în emisiunile destinate campaniei electorale difuzate de radiodifuzorii publici şi privaţi este asigurat în condiţiile legii electorale şi ale prezentei legi.

(2) În perioada de precampanie şi campanie electorală, candidaţii, familia şi rudele până la gradul II nu pot participa la emisiuni muzicale, sportive şi de divertisment.

(3) În perioada prevăzută la alin. (2) nu pot fi difuzate ştiri sau relatări despre actele de caritate ale candidaţilor, familiei şi  rudelor acestora până la gradul II.

Nemodificat
Art. 426 – (1) În emisiunile şi dezbaterile electorale, radiodifuzorii vor asigura tuturor candidaţilor invitaţi condiţii egale în ceea ce priveşte libertatea de exprimare, pluralismul opiniilor şi un tratament echidistant. 

(2) În cadrul emisiunilor electorale candidaţii au următoarele obligaţii:

a) să nu pună în pericol ordinea constituţională, ordinea publică, siguranţa persoanelor şi a bunurilor;
b) să nu facă afirmaţii care pot aduce atingere demnităţii umane sau moralei publice;
c) să probeze eventualele acuzaţii cu incidenţă penală sau morală aduse unui alt candidat;
d) să nu incite la ură sau discriminare pe considerente de rasă, religie, naţionalitate, sex, orientare sexuală sau etnie;

e) să nu  folosească în scop electoral imnul naţional ori însemnele naţionale sau europene. 

Art. 427 – (1) Programarea, durata şi formatul emisiunilor sau dezbaterilor electorale, numărul candidaţilor participanţi şi subiectele puse în discuţie vor fi stabilite de radiodifuzor.
(2) Radiodifuzorii nu pot pretinde sau primi bani sau servicii de la candidaţi, în scopul prezentării acestora în cadrul emisiunilor informative sau în cadrul dezbaterilor electorale.
Art. 428 – În spoturile de publicitate, emisiunile şi dezbaterile electorale nu pot fi difuzate imagini reprezentând instituţiile Preşedinţiei, Parlamentului sau ale administraţiei publice centrale şi locale.

(2) Este interzisă folosirea imnurilor şi însemnelor naţionale sau europene în spoturile de publicitate electorală.
Art. 429 – Realizatorii şi moderatorii emisiunilor electorale şi ai dezbaterilor au următoarele obligaţii:

a) să fie imparţiali;
b) să asigure echilibrul necesar desfăşurării emisiunii, oferind fiecărui candidat participant la discuţii posibilitatea de a-şi prezenta opiniile;
c) să formuleze clar întrebările, astfel încât acestea să nu fie tendenţioase sau părtinitoare;  
d) să asigure menţinerea dezbaterii în sfera de interes a campaniei electorale şi a tematicii stabilite;
e) să intervină atunci când, prin comportamente sau exprimări, invitaţii  încalcă independenţa editorială a radiodifuzorilor sau folosesc un limbaj injurios, indecent ori suburban; în cazul în care invitaţii nu se conformează solicitărilor, moderatorul poate decide întreruperea microfonului sau  oprirea emisiunii.

Art. 4210 – (1) Spoturile de publicitate electorală pot fi difuzate în cadrul serviciilor de programe publice şi private, cu respectarea următoarelor reguli:

a) asigurarea unor condiţii egale de acces şi de plată pentru candidaţi;
b) durata de difuzare a publicităţii electorale să fie inclusă în durata legală de difuzare a publicităţii.
c) publicitatea electorală să fie difuzată separat de publicitatea comercială;

(2) Este interzisă difuzarea de publicitate electorală în afara calupului marcat corespunzător.

(3) Nemodificat.

Art. 4211 – Condiţiile în care se prezintă sondajele de opinie cu conţinut electoral se stabilesc de către Consiliul Naţional al Audiovizualului.
Art. 4212 – Cu 48 de ore înainte de ziua votării sunt interzise:

a) prezentarea de sondaje de opinie sau difuzarea de spoturi de publicitate electorală;
b) invitarea sau prezentarea candidaţilor în programe, cu excepţia situaţiilor prevăzute în art. 55 alin.(4) din Legea nr. 373/2004 pentru alegerea Camerei Deputaţilor şi Senatului, cu modificările şi completările ulterioare; 

c) comentariile privind campania electorală.
Art. 4213 – Nemodificat
Art. 4214 – (1) Candidaţii şi partidele politice ale căror drepturi sau interese legitime au fost lezate prin prezentarea, în cadrul unui program electoral, a unor fapte neadevărate beneficiază de drept la replică.

(2) Candidaţii şi partidele politice ale căror drepturi sau interese legitime au fost lezate prin prezentarea, în cadrul unui program electoral, a unor informaţii inexacte, beneficiază de drept la rectificare.

(3), Radiodifuzorii au următoarele obligaţii:
a) Nemodificat

b) să comunice solicitantului, în termenul prevăzut la lit. a), telefonic şi/sau prin fax, decizia luată; în cazul neacordării dreptului solicitat, motivele vor fi comunicate solicitantului şi Consiliului Naţional al Audiovizualului;
c) să difuzeze rectificarea sau replica, în cazul în care decide acordarea dreptului solicitat, în cel mult 48 de ore de la primirea solicitării; în situaţia în care emisiunea care face obiectul sesizării a fost difuzată în ultima zi de campanie electorală, rectificarea sau replica se difuzează în preziua votării;

d) Nemodificat
Nemodificat
Art. 4215 – (1) Radiodifuzorii vor asigura înregistrarea emisiunilor destinate campaniei electorale în condiţiile stabilite de către Consiliu.
(2) Înregistrările emisiunilor destinate campaniei electorale vor fi ţinute la dispoziţia Consiliului, pe durata campaniei electorale şi timp de 30 de zile după comunicarea oficială a rezultatelor.”
(Amendament propus de Comisie)
	Pentru introducerea  unor prevederi precise în domeniul audiovizualului, cu privire la desfăşurarea campaniei electorale.
Pentru claritatea textului.

Amendament de redactare.

Amendament de redactare.

Amendament de redactare.

Pentru ca prevederea să poată fi funcţională.
Amendament de redactare.

Pentru mai corectă redactare.

Pentru evitarea unor atitudini incorecte.

Pentru evitarea folosirii unor elemente  de natură simbolică ce ar putea duce la interpretări.

Pentru o mai corectă redactare.

Pentru mai corecta redactare.

Pentru mai corecta redactare.

Pentru o exprimare mai corectă.



	15.
	Art. 43 – 

(1) Radiodifuzorii sunt persoane de drept public sau privat.


	
	 13. La Articolul 43, alineatul (1) se modifică si va avea următorul cuprins:

Art. 43 .- (1) Radiodifuzorii sunt persoane fizice sau juridice, de drept public sau privat.
(Amendament propus de dl. deputat Emilian Valentin Frâncu)
	Pentru completarea  textului

	16.
	Art. 43 – 

…………………………………………….
(3) Radiodifuzorii de drept privat, care sunt persoane juridice, se constituie şi funcţionează sub forma societăţilor comerciale.
	„7. Alineatul 3 al articolului 43 se elimină.”
	14. La articolul 43, alineatul (3) se abrogă

(Amendament propus de dl. deputat Márton Árpád Francisc)
	Pentru evitarea unei obligaţii care nu poate fi aplicată în situaţia instituţiilor de învăţământ, ong-urilor sau în alte cazuri..

	17.
	Art. 43 –

………………………………………….

(5) Orice persoană fizică sau juridică ce deţine sau dobândeşte o cotă egală sau mai mare de 10% din capitalul ori drepturile de vot ale unei societăţi comerciale titulare de licenţă audiovizuală ori de licenţă de emisie sau ale unei societăţi care controlează o societate titulară a unei astfel de licenţe are obligaţia de a notifica această situaţie Consiliului, în termen de o lună de la data la care a ajuns la această cotă.


	„8. Alineatul (5) al articolului 43 se modifică şi se completează după cum urmează:

(5) Orice persoană fizică sau juridică ce deţine sau dobândeşte o cotă egală sau mai mare de 10% din capitalul ori drepturile de vot ale unei societăţi comerciale titulare de licenţă audiovizuală ori de licenţă de utilizare a frecvenţelor radioelectrice sau ale unei societăţi care controlează o societate titulară a unor astfel de licenţe are obligaţia de a notifica această situaţie Consiliului, în termen de o lună de la data la care a ajuns la această cotă..”
	15. La articolul 43 alineatul (5) se modifică şi va avea următorul cuprins:

(5) Orice persoană fizică sau juridică ce deţine sau dobândeşte o cotă egală sau mai mare de 10% din capitalul ori drepturile de vot ale unei societăţi comerciale titulare de licenţă audiovizuală ori de licenţă de utilizare a frecvenţelor radioelectrice sau ale unei societăţi care controlează o societate titulară a unor astfel de licenţe are obligaţia de a notifica această situaţie Consiliului, în termen de 30 de zile de la data la care a ajuns la această cotă..”
(Amendament propus de Comisie)
	Amendament de tehnică legislativă.

	18.
	Art.43.-

(7) Este interzisă utilizarea numelui unei alte persoane, în orice mod, de către o societate comercială care solicită acordarea unei licenţe audiovizuale ori de emisie sau a oricărei alte autorizaţii privind un serviciu de comunicare audiovizuală ori care controlează o societate titulară a unei astfel de licenţe ori autorizaţii, în scopul eludării prevederilor prezentei legi.
	„9. Alineatul (7) al articolului 43 se modifică şi se completează astfel:”

„(7) Este interzisă utilizarea numelui unei alte persoane, în orice mod, de către o societate comercială care solicită acordarea unei licenţe audiovizuale ori de utilizare a frecvenţelor radioelectrice sau a oricărei alte autorizaţii privind un serviciu de comunicare audiovizuală ori care controlează o societate titulară a unei astfel de licenţe ori autorizaţii, în scopul eludării prevederilor prezentei legi.”
	16. La articolului 43 alineatul (7) se modifică, şi va avea următorul cuprins:

Nemodificat

(Amendament propus de Comisie)
	Amendament de tehnică legislativă.

	19.
	Art. 44.-

 (8) O persoană fizică sau juridică, română sau străină, poate deţine cel mult două licenţe audiovizuale de acelaşi tip în aceeaşi unitate administrativ-teritorială sau zonă, fără posibilitatea de a deţine exclusivitatea.

(9) O persoană fizică sau juridică poate fi investitor ori acţionar majoritar, direct sau indirect, la o singură societate de comunicaţie audiovizuală, iar la altele poate deţine cel mult 20% din capitalul social .

(10) În sensul prezentei legi:

a) licenţa audiovizuală naţională dă dreptul la o difuzare a cărei zonă geografică de acoperire cuprinde o audienţă potenţială de peste 60 % din populaţia recenzată a ţării;

b) licenţa audiovizuală regională dă dreptul la o difuzare a cărei zonă geografică de acoperire reprezintă o audienţă potenţială cuprinsă între 3 % şi 20 % din populaţia recenzată de pe teritoriul a 3 până la 8 judeţe;

c) licenţa audiovizuală locală este licenţa a cărei zonă geografică de acoperire şi a cărei audienţă potenţială sunt mai mici decât cele prevăzute pentru o licenţă audiovizuală regională;

d) licenţele audiovizuale acordate pentru municipiul Bucureşti sunt considerate licenţe locale.
	„10. Alineatele (8), (9) şi (10) ale articolului 44 se elimină.”
	17. La articolul 44 alineatele (8). (9) şi (10)  se abrogă.

(Amendament propus de Comisie)
	Amendament de tehnică legislativă.

	20.
	---------------------------------------------
	„11.După articolul 44 se introduc noi articole, articolele 441, 442, 443 , cu următorul conţinut:”
„Art. 441 – Un radiodifuzor poate deţine:

a) două licenţe audiovizuale pentru difuzarea de servicii de radiodifuziune, cu acoperire naţională, pe cale radioelectrică terestră, în unde ultrascurte, în sistem analogic;

b) o licenţă audiovizuală pentru difuzarea unui serviciu de radiodifuziune, cu acoperire naţională pe cale radioelectrică terestră, în unde medii, în sistem analogic;

c) două licenţe audiovizuale pentru difuzarea de servicii de programe de televiziune, cu acoperire naţională, pe cale radioelectrică terestră în sistem analogic;

d) o licenţă audiovizuală pentru difuzarea unui serviciu de programe de radiodifuziune, cu acoperire naţională, pe cale radioelectrică terestră în sistem digital (T-DAB);

e) trei licenţe audiovizuale pentru difuzarea de servicii de programe de televiziune, cu acoperire naţională, pe cale radioelectrică terestră în sistem digital (DVB-T);

f) două licenţe audiovizuale de radiodifuziune şi/sau televiziune locale sau regionale în aceeaşi unitate administrativ teritorială sau în zonă;

licenţe audiovizuale pentru difuzarea serviciilor de programe prin intermediul satelitului sau cele destinate serviciilor de programe tematice pentru radiodifuziune şi televiziune.

Art. 442 –   În sensul prezentei legi:

a) programele audiovizuale care acoperă peste 70 % din populaţia recenzată a ţării vor fi considerate programe audiovizuale cu acoperire naţională;

b) programele audiovizuale care acoperă teritoriul a trei până la opt judeţe vor fi considerate programe audiovizuale regionale;

c) programele audiovizuale care deservesc o singură comunitate locală vor fi considerate programe locale de radiodifuziune şi televiziune;

licenţele audiovizuale pentru municipiul Bucureşti şi care nu fac parte din reţele naţionale sau regionale de radiodifuziune şi de televiziune vor fi considerate licenţe locale.

Art. 443 – O persoană fizică sau juridică, română sau străină, poate fi investitor ori acţionar majoritar, direct sau indirect, la o singură societate de comunicaţie audiovizuală, iar la altele poate deţine cel mult 40% din capitalul social.”
	18. După articolul 44 se introduc trei noi articole, articolele 441, 442, 443 , cu următorul cuprins:”

„Art. 441 – (1) Un radiodifuzor poate deţine cumulativ:

a) nemodificat
b) licenţe audiovizuale pentru difuzarea  serviciilor de radiodifuziune, pe cale radioelectrică terestră, în unde lungi, medii şi scurte în sistem analogic;

c) nemodificat
d) nemodificat
e) nemodificat
f) câte două licenţe audiovizuale de radiodifuziune şi/sau televiziune locale, în aceeaşi localitate, sau regionale în aceeaşi  în zonă;
g) licenţe audiovizuale pentru difuzarea serviciilor de programe prin intermediul satelitului sau destinate serviciilor de programe tematice pentru radiodifuziune şi televiziune.
Art. 442 –   În sensul prezentei legi:

a) programele de televiziune la care  are acces mai mult de 70 % din populaţia  ţării, cu vârsta de peste şase ani şi programele de radiodifuziune la care are acces peste 60% din populaţia ţării cu vârsta de peste şase ani vor fi considerate programe audiovizuale cu acoperire naţională;

b) programele audiovizuale care acoperă teritoriul unuia sau mai multor judeţe vor fi considerate programe audiovizuale regionale;

c) programele audiovizuale care deservesc o singură comunitate locală vor fi considerate programe locale de radiodifuziune şi televiziune;

d) licenţele audiovizuale pentru municipiul Bucureşti şi care nu fac parte din reţele naţionale sau regionale de radiodifuziune şi de televiziune vor fi considerate licenţe locale.

Nemodificat

(Amendament propus de Comisie)
	Amendament de tehnică legislativă

	21.
	Art. 50.- Difuzarea unui serviciu de programe de către un radiodifuzor aflat în jurisdicţia României se poate face numai în baza licenţei audiovizuale şi, după caz, şi a licenţei de emisie.
	„12. Articolul 50 se modifică după cum urmează:”

“Art. 50 - Difuzarea unui serviciu de programe de către un radiodifuzor sau de către un operator de radiodifuziune sau de televiziune aflat în jurisdicţia României se poate face numai în baza licenţei audiovizuale şi, după caz, a licenţei de utilizare a frecvenţelor radioelectrice.”
	19.  Articolul 50 se modifică şi va avea următorul cuprins:”

“Art. 50 - Difuzarea unui serviciu de programe de către un radiodifuzor sau de către un operator de radiodifuziune/televiziune aflat în jurisdicţia României se poate face numai în baza licenţei audiovizuale şi, după caz, a licenţei de utilizare a frecvenţelor radioelectrice.”
(Amendament propus de Comisie)
	Amendament de tehnică legislativă

	22
	Art. 52.-

 (2) La concursul pentru obţinerea licenţei audiovizuale pot participa numai solicitanţii care au obţinut, în prealabil, avizul tehnic eliberat de Autoritatea Naţională de Reglementare în Comunicaţii, în condiţiile stabilite de aceasta.
	„13. Alineatul (2) al articolului 52 se elimină.”
	20. La articolul 52 alineatul (2) se abrogă.

(Amendament propus de Comisie)
	Amendament de tehnică legislativă

	23.
	Art. 52. ................................................

(4) Difuzarea pe cale radioelectrică terestră a serviciilor publice de radiodifuziune şi de televiziune se realizează de către un operator de reţele de telecomunicaţii, în baza licenţei acordate acestuia de Autoritatea Naţională de Reglementare în Comunicaţii.
	„14. Alineatul (4) al articolului 52 se modifică şi va avea următorul conţinut.”

“(4) Difuzarea pe cale radioelectrică terestră a serviciilor publice de radiodifuziune şi de televiziune în sistem analogic se realizează de către unul sau mai mulţi operatori de reţele de comunicaţii electronice, în baza licenţelor de utilizare a frecvenţelor radioelectrice acordate de IGCTI.”
	21. La articolul 52, alineatul (4) se modifică şi va avea următorul cuprins:

“(4) Difuzarea pe cale radioelectrică terestră a serviciilor publice de radiodifuziune şi de televiziune se realizează de către unul sau mai mulţi operatori de reţele de comunicaţii electronice, în baza licenţelor de utilizare a frecvenţelor radioelectrice acordate de IGCTI.”

(Amendament propus de Comisie)
	Pentru o exprimare mai corectă.

	24.
	Art. 55. ................................

(3) Licenţa poate fi prelungită pentru o perioadă de încă 9 ani, în condiţiile stabilite de Consiliu.
	„15. Alineatul (3) al articolului 55 se modifică şi va avea următoarea formă:”

“(3) Licenţa audiovizuală poate fi prelungită din 9 în 9 ani, în condiţiile stabilite de Consiliu.”
	22. La articolul 55,, alineatul (3) se modifică şi va avea următorul cuprins:

“(3) Licenţa audiovizuală poate fi prelungită din 9 în 9 ani, la cerere, în condiţiile stabilite de Consiliu .”

(Amendament propus de Comisie)
	Pentru o mai clară exprimare.

	25.
	Art. 57. - (1) Licenţa audiovizuală se retrage de către Consiliu în următoarele situaţii: 

a) titularul nu începe difuzarea serviciului de programe, în condiţiile stabilite prin licenţă, în termen de 12 luni de la obţinerea licenţei audiovizuale, cu excepţia cazului în care difuzarea se face pe cale radioelectrică terestră; Consiliul poate acorda o prelungire de încă 6 luni în situaţii justificate; 

b) titularul încetează să difuzeze serviciul de programe pentru care i s-a acordat licenţa audiovizuală mai mult de 45 de zile, pentru motive de natură tehnică, şi mai mult de 96 de ore, pentru orice alte motive; 
	„16. Literele a) şi b) ale alineatului (1) aparţinând articolului 57 se modifică şi se completează după cum urmează:”

“Art. 57 - (1) Licenţa audiovizuală se retrage de către Consiliu în următoarele situaţii:

a) titularul nu începe difuzarea serviciului de programe, în condiţiile stabilite prin licenţă, în termen de 18 luni de la obţinerea licenţei audiovizuale; Consiliul poate acorda o prelungire de încă 6 luni în situaţii justificate;

b) ca urmare a retragerii licenţei de utilizare a frecvenţelor radioelectrice.”
	23. La articolul 57, alineatul (1), litera a) se modifică şi va avea următorul cuprins:

Nemodificat

Nemodificat

Se elimină

(Amendament propus de Comisie)
	Litera b) la care se face trimitere în enunţul de la punctul 16 . al iniţiativei este de fapt lit. b) a alineatului (2).

	26.
	Art. 57.........

(2).........

b) ca urmare a retragerii licenţei de emisie. 


	
	24. La articolul 57, alineatul (2), litera b) se modifică şi va avea următorul cuprins:

b) ca urmare a retragerii licenţei de utilizare a frecvenţelor radioelectrice.
(Amendament propus de Comisie)
	Pentru folosirea unei terminologii unitare.

	27.
	Art. 59. - (1) În cazul în care difuzarea unui serviciu de programe implică utilizarea unei frecvenţe radioelectrice terestre, aceasta se face în baza licenţei audiovizuale, precum şi a licenţei de emisie, care se acordă, în mod obligatoriu, de către Autoritatea Naţională de Reglementare în Comunicaţii titularului de licenţă audiovizuală, în condiţiile prezentei legi. 

(2) Sunt interzise operarea şi exploatarea licenţelor audiovizuale de către alte persoane decât deţinătorii de drept ai acestora. 


	„17. Alineatele (1) şi (2) ale articolului 59 se modifică şi vor avea următorul conţinut:”

“Art. 59. - (1) În cazul în care difuzarea unui serviciu de programe implică utilizarea unei frecvenţe radioelectrice terestre, aceasta se face în baza licenţei audiovizuale acordată radiodifuzorului, precum şi a licenţei de utilizare a frecvenţelor radioelectrice, care se acordă de către IGCTI operatorului de radiodifuziune sonoră sau televiziune, în condiţiile prezentei legi.

(2) Sunt interzise operarea şi exploatarea licenţelor audiovizuale şi a licenţelor de utilizare a frecvenţelor radioelectrice de către alte persoane decât deţinătorii de drept ai acestora”
	25. Articolul 59 se modifică şi va avea următorul cuprins:

(1)Nemodificat
(2) În cazul în care difuzarea unui serviciu de programe implică utilizarea unei frecvenţe radioelectrice terestre, în sistem digital T-DAB sau DVB-T,  aceasta se face în baza licenţei audiovizuale acordată radiodifuzorului, precum şi a licenţei de utilizare a frecvenţelor radioelectrice, care se acordă de către IGCTI operatorului de radiodifuziune sonoră sau televiziune, în condiţiile prezentei legi.

(3) Sunt interzise operarea şi exploatarea licenţelor audiovizuale şi a licenţelor de utilizare a frecvenţelor radioelectrice de către alte persoane decât deţinătorii de drept ai acestora”

(Amendament propus de Comisie)
	Pentru introducerea unei prevederi mai clare. cu privire la sistemul digital.

	28.
	Art. 60. - Procedura, condiţiile de eliberare şi modificare a licenţei de  emisie se stabilesc de Autoritatea Naţională de Reglementare în Comunicaţii.
	“18. Articolul 60 se modifică şi se completează după cum urmează:”

“Art. 60. - Procedura, condiţiile de eliberare, modificare şi retragere a licenţei de utilizare a frecvenţelor radioelectrice se stabilesc prin decizie a preşedintelui IGCTI.”
	26. Articolul 60 se modifică şi va avea următorul cuprins:

“Art. 60. - Procedura, condiţiile de eliberare şi modificare a licenţei de utilizare a frecvenţelor radioelectrice se stabilesc  de IGCTI.”
(Amendament propus de Comisie)
	Pentru o mai corectă exprimare.

	29.
	Art. 61. - (1) Licenţa de emisie se acordă pentru o perioadă de 9 ani, atât în domeniul radiodifuziunii sonore, cât şi în cel al televiziunii.

	“19. Alineatul (1) al articolului 61 se modifică şi se completează, având următorul conţinut:”

“Art. 61. - (1) Licenţa de utilizare a frecvenţelor radioelectrice se acordă pentru o perioadă de 9 ani, atât în domeniul radiodifuziunii sonore, cât şi în cel al televiziunii şi poate fi prelungită pentru o perioadă de 9 ani, în condiţiile stabilite de IGCTI .”
	27. La articolul 61, alineatul (1) se modifică şi va avea următorul cuprins:

“Art. 61. - (1) Licenţa de utilizare a frecvenţelor radioelectrice se acordă  pentru o perioadă de 9 ani, atât în domeniul radiodifuziunii sonore, cât şi în cel al televiziunii şi poate fi prelungită, la cerere, din 9 în  9 ani, în condiţiile stabilite de IGCTI .”

(Amendament propus de Comisie)
	 Pentru o mai corectă exprimare.

	30
	Art. 61......

(3) Licenţa poate fi prelungită pentru încă o perioadă de 9 ani, în condiţiile stabilite de Autoritatea Naţională de Reglementare în Comunicaţii.
	„20. Alineatul (3) al articolului 61 se elimină.”
	28. La articolul 61, alineatul (3) se abrogă. “
(Amendament propus de Comisie)
	Amendament de tehnică legislativă.

	31.
	Art. 62. - (1) Titularul licenţei de emisie are obligaţia de a plăti anual, anticipat, un tarif de utilizare a spectrului, stabilit de Autoritatea Naţională de Reglementare în Comunicaţii
……………………………………………
(3) Obligaţia de plată a tarifului corespunzător primului an de emisie devine scadentă în 15 zile de la obţinerea licenţei de emisie.
	„21. Alineatele (1) şi (3) ale articolului 62 se modifică după cum urmează:”

“(1) Titularul licenţei de utilizare a frecvenţelor radioelectrice are obligaţia de a plăti anual, anticipat, un tarif de utilizare a spectrului, stabilit de IGCTI.

(3) Obligaţia de plată a tarifului corespunzător primului an de emisie devine scadentă în 45 de zile de la obţinerea licenţei de utilizare a frecvenţelor radioelectrice.”
	29. La articolul 62, alineatele (1) şi (3) se modifică şi vor avea următorul cuprins:

Nemodificat.

Nemodificat. 
(Amendament propus de Comisie)
	Amendament de tehnică legislativă.

	32.
	Art. 62……………………

 (2) În cazul în care titularul licenţei de emisie utilizează reţele de emisie închiriate, plata tarifului de utilizare a spectrului cade în sarcina proprietarului reţelei.
……………………………………….
(5) Dispoziţiile prezentului articol nu se aplică serviciilor publice de radiodifuziune şi televiziune.
	„22. Alineatele (2) şi (5) ale articolului 62 se abrogă.”
	30. La articolul 62, alineatele (2) şi (5) se abrogă.

(Amendament propus de Comisie)
	Amendament de tehnică legislativă.

	33.
	Art. 63. - Monitorizarea şi controlul parametrilor prevăzuţi în licenţa de emisie faţă de reglementările tehnice în vigoare din domeniul radiocomunicaţiilor, respectiv monitorizarea şi controlul acestora pe parcursul perioadei de valabilitate a licenţei, se realizează, direct sau prin intermediul unei alte persoane juridice de drept public sau privat, de Autoritatea Naţională de Reglementare în Comunicaţii, în baza unei proceduri stabilite de aceasta.
	“23. Articolul 63 se modifică şi se completează astfel:”

“Art. 63. - Monitorizarea şi controlul parametrilor prevăzuţi în licenţele de utilizare a frecvenţelor radioelectrice faţă de reglementările tehnice în vigoare din domeniul radiocomunicaţiilor, respectiv monitorizarea şi controlul acestora pe parcursul perioadei de valabilitate a licenţei, se realizează, de IGCTI, în baza unei proceduri stabilite de acesta.”
	31. Articolul 63 se modifică şi va avea următorul cuprins:

Nemodificat
(Amendament propus de Comisie)
	Amendament de redactare..

	34.
	Art. 64. - Autoritatea Naţională de Reglementare în Comunicaţii poate modifica, din motive tehnice sau din motive ce ţin de schimbarea Planului naţional de alocare a frecvenţelor, frecvenţa şi datele tehnice ale acesteia, prevăzute în licenţa de emisie, fără întreruperea serviciului şi cu asigurarea unei recepţii de calitate echivalentă.
	“24. Articolul 64 se modifică cu următoarele completări:”

“Art. 64. - IGCTI poate modifica, din motive tehnice sau din motive ce ţin de administrarea spectrului radioelectric, frecvenţa şi datele tehnice ale acesteia, prevăzute în licenţa de utilizare a frecvenţelor radioelectrice, fără întreruperea serviciului şi cu asigurarea unei recepţii de calitate echivalentă.”
	32. Articolul 64 se modifică şi va avea următorul cuprins:

Nemodificat
(Amendament propus de Comisie)
	Amendament de redactare..

	35.
	Art. 65. - Licenţa de emisie se retrage de Autoritatea Naţională de Reglementare în Comunicaţii în următoarele situaţii: 

a) titularul nu obţine, din motive care îi sunt imputabile, autorizaţia tehnică de funcţionare în termen de 12 luni de la data obţinerii licenţei de emisie; 

b) titularul nu obţine, din motive care îi sunt imputabile, decizia de autorizare audiovizuală în termen de cel mult 60 de zile de la data obţinerii autorizaţiei tehnice de funcţionare; 

c) pentru încălcarea obligaţiilor prevăzute în licenţa de emisie; 

d) ca urmare a retragerii licenţei audiovizuale; 

e) titularul nu depune la Autoritatea Naţională de Reglementare în Comunicaţii, în termen de 45 de zile de la scadenţa obligaţiei anuale de plată, dovada achitării tarifului de utilizare a spectrului, aferent anului respectiv; 

f) titularul nu depune la Autoritatea Naţională de Reglementare în Comunicaţii, în termen de 6 luni de la data aplicării unei amenzi, dovada achitării acesteia; 

g) la cererea titularului; 

h) încetează să mai emită pentru mai mult de 45 de zile, pentru motive de natură tehnică, şi mai mult de 96 de ore, din orice alte motive. 
	„25. Articolul 65 se modifică şi se completează la literele a), c), e) şi f), după cum urmează:”

“Art. 65. - Licenţa de utilizare a frecvenţelor radioelectrice se retrage de IGCTI în următoarele situaţii:

a) titularul nu obţine autorizaţia tehnică de funcţionare în termen de 12 luni de la data obţinerii licenţei de utilizare a frecvenţelor radioelectrice; IGCTI poate acorda o prelungire a termenului de obţinere a autorizaţiei tehnice de funcţionare de încă 6 luni în situaţii justificate;

c) pentru încălcarea obligaţiilor prevăzute în licenţa de utilizare a frecvenţelor radioelectrice, 

e) ca urmare a neplăţii de către titular, în termen de 45 de zile de la scadenţă, a tarifului de utilizare a spectrului  şi a majorărilor de întârziere;

f) titularul nu depune la IGCTI, în termen de 6 luni de la data aplicării unei amenzi, dovada achitării acesteia;”
	33. La articolul 65, partea introductivă şi literele a), c), e) şi  f) se modifică şi vor avea următorul cuprins:

“Art. 65. - Licenţa de utilizare a frecvenţelor radioelectrice se retrage de IGCTI în următoarele situaţii:

a) titularul nu obţine autorizaţia tehnică de funcţionare,  în termen de 18 luni de la data obţinerii licenţei de utilizare a frecvenţelor radioelectrice, din motive care-i sunt imputabile; IGCTI poate prelungi cu 6 luni termenul de obţinere a autorizaţiei tehnice de funcţionare, în situaţii justificate;

Nemodificat

e) neplata, de către titular, în termen de 60 de zile de la scadenţă, a tarifului de utilizare a spectrului  şi a majorărilor de întârziere;

Nemodificat

(Amendament propus de Comisie)
	Pentru a avea prevederi mai clare şi mai explicite.

	36
	Art. 66. - Licenţa de emisie poate fi cedată către un terţ numai împreună cu licenţa audiovizuală, cu acordul prealabil al Consiliului şi al Autorităţii Naţionale de Reglementare în Comunicaţii şi cu asumarea de către noul titular a tuturor obligaţiilor decurgând din licenţe. 


	“Articolul 66 se completează prin transformarea sa în două alineate, introducându-se un nou alineat astfel:”

“Art. 66. - (1) Licenţa de utilizare a frecvenţelor radioelectrice poate fi cedată către un terţ numai împreună cu licenţa audiovizuală, cu acordul prealabil al Consiliului şi al IGCTI şi numai cu asumarea de către noul titular a tuturor obligaţiilor decurgând din licenţe. 

(2) Prin excepţie de la alin. (1), în cazul transmisiilor în sistem digital T-DAB sau DVB-T, cedarea licenţei de utilizare a frecvenţelor radioelectrice se efectuează numai cu acordul prealabil al IGCTI.”
	34. Articolul 66 se modifică şi va avea următorul cuprins:

Nemodificat 

(2) În cazul transmisiilor în sistem digital T-DAB sau DVB-T, cedarea licenţei de utilizare a frecvenţelor radioelectrice se efectuează numai cu acordul prealabil al IGCTI.”

(Amendament propus de Comisie)
	Amendament de tehnică legislativă.

	37.
	Art. 67. - În termen de 6 luni de la data intrării în vigoare a prezentei legi Consiliul va elabora strategia de acoperire a teritoriului naţional cu servicii de programe audiovizuale şi va nominaliza regiunile şi localităţile acoperite de acestea şi o va trimite Autorităţii Naţionale de Reglementare în Comunicaţii.
	
	35. Articolul 67 se abrogă.
(Amendament propus de Comisie)
	Textul modificat al prevederii se regăseşte la articolul II.

	38.
	Art. 68. - În scopul garantării interesului public Consiliul revizuieşte anual strategia de acoperire a teritoriului naţional cu servicii de programe audiovizuale. 

Art. 69. - (1) Autoritatea Naţională de Reglementare în Comunicaţii elaborează Planul naţional al frecvenţelor radioelectrice, denumit în continuare Plan. 

(2) Prin Plan se face stabilirea frecvenţelor destinate difuzării serviciilor de programe audiovizuale. 

(3) Planul este elaborat în termen de 6 luni de la primirea strategiei de acoperire a teritoriului naţional cu servicii de programe audiovizuale, cu respectarea tratatelor şi a acordurilor internaţionale la care România este parte. 

Art. 70. - Planul va cuprinde toate frecvenţele, precum şi datele tehnice asociate, pentru difuzarea serviciilor de programe audiovizuale destinate publicului, cu precizarea caracterului local, regional sau naţional al acestora. 

Art. 71. - Prin Plan sunt disponibile cel puţin 4 reţele naţionale de radiodifuziune sonoră şi 3 reţele naţionale de radiodifuziune televizată, care se asignează astfel: 

a) 2 reţele naţionale în FM destinate radiodifuzorului public - Societatea Română de Radiodifuziune, în banda CCIR, o reţea naţională în AM, o reţea pentru posturile regionale şi locale în AM şi FM, precum şi frecvenţe de emisie în bandă de unde ultrascurte, pentru difuzarea emisiunilor pentru străinătate; 

b) 2 reţele destinate radiodifuzorilor de radiodifuziune privaţi; 

c) 2 reţele destinate radiodifuzorului public - Societatea Română de Televiziune; 

d) o reţea destinată radiodifuzorilor de televiziune privaţi. 

Art. 72. - Planul se publică în Monitorul Oficial al României, Partea I, în termen de 30 de zile de la aprobare.
	“27. Articolele 68, 69, 70, 71, 72, se elimină.”
	36. Articolele 68, 69, 70, 71, 72, se abrogă. 
(Amendament propus de Comisie)
	Amendament de tehnică legislativă

	39.
	Art. 73. - Utilizarea staţiilor de emisie sau a reţelelor de telecomunicaţii aflate sub jurisdicţia României, în scopul difuzării sau retransmisiei oricărui serviciu de programe pe, respectiv de pe teritoriul României, se poate face numai după obţinerea autorizaţiei tehnice de funcţionare a acestora, de la Autoritatea Naţională de Reglementare în Comunicaţii, pe baza procedurii stabilite de aceasta
	“28. Articolul 73 se modifică, având următorul conţinut:”

“Art. 73. - Utilizarea staţiilor de radiodifuziune sonoră sau de televiziune aflate sub jurisdicţia României, în scopul difuzării oricărui serviciu de programe pe, respectiv de pe teritoriul României, se poate face numai după obţinerea autorizaţiei tehnice de funcţionare emisă de către IGCTI, pe baza procedurii stabilite de acesta.”
	37. Articolul 73 se modifică şi va avea următorul cuprins:

Nemodificat
(Amendament propus de Comisie)
	Amendament de tehnică legislativă.

	40.
	Art. 74.........................................

(3) Distribuitorii de servicii au obligaţia de a notifica în prealabil Consiliului orice modificare în structura ofertei de servicii de programe retransmise. 

(4) Consiliul retrage avizul prevăzut la alin. (1) în cazul în care un distribuitor de servicii retransmite un serviciu de programe fără deţinerea drepturilor de retransmisie.
	„29. Alineatele (3) şi (4) ale articolului 74 se modifică şi se completează după cum urmează:”

„(3) Distribuitorii pot modifica structura ofertei serviciilor de programe numai cu acordul Consiliului.”

(4) Consiliul retrage avizul prevăzut la alin. (1) în cazul în care un distribuitor de servicii retransmite fără drept un serviciu de programe.”
	38. La articolul 74, alineatele (3) şi (4) se modifică şi vor avea următorul cuprins:
Nemodificat
(Amendament propus de Comisie)
	Amendament de tehnică legislativă.

	41.
	Art. 82. - (1) Orice distribuitor care retransmite servicii de programe prin reţele de telecomunicaţii are obligaţia să includă în oferta sa serviciile de programe ale Societăţii Române de Televiziune destinate publicului din România, precum şi alte servicii de programe, libere la retransmisie şi fără condiţionări tehnice sau financiare ale radiodifuzorilor privaţi, aflaţi sub jurisdicţia României, în limita a 25% din numărul total de servicii de programe distribuite prin reţeaua respectivă. 

(2) În limita posibilităţilor, distribuitorii care retransmit servicii de programe prin reţele de telecomunicaţii vor include în ofertele lor de programe canalul TVR Cultural, cu condiţia alocării fondurilor necesare către Societatea Română de Televiziune, pentru folosirea gratuită a decodoarelor.
	„30. Alineatele (1) şi (2) ale articolului 82 se modifică, având următorul conţinut:”

“Art. 82. - (1) Orice distribuitor care retransmite servicii de programe prin reţele de telecomunicaţii este obligat să includă în oferta sa programele Societăţii Române de Televiziune destinate publicului din România, precum şi alte programe ale radiodifuzorilor privaţi, aflaţi sub jurisdicţia României, libere la retransmisie şi fără condiţionări tehnice sau financiare, în limita a 25% din numărul total de programe distribuite; criteriul de departajare, pentru radiodifuzorii privaţi, va fi ordinea descrescătoare a audienţei.
(2) Distribuitorii care retransmit servicii de programe au obligaţia, la nivel regional şi local, să includă în oferta lor cel puţin două programe regionale şi două programe locale, acolo unde acestea există; criteriul de departajare va fi ordinea descrescătoare a audienţei care va fi măsurată prin metoda interviului.”
	39. La articolul 82, alineatele (1) şi (2)  se modifică şi vor avea următorul cuprins:

Nemodificat.
Nemodificat.
(Amendament propus de Comisie)
	Amendament de tehnică legislativă.

	42.
	Art. 82. ....................................

(3) În mediul rural, pentru reţele cu mai puţin de 100 de abonaţi Societatea Română de Televiziune poate asigura gratuit recepţia programelor publice, în vederea retransmisiei. 

………………………………………..

(5) În limita posibilităţilor, distribuitorii care retransmit servicii de programe prin reţele de telecomunicaţii vor include în ofertele lor de programe serviciile publice ale Societăţii Române de Radiodifuziune, ale unui program de radiodifuziune naţional şi ale unui program de radiodifuziune local, private.
	“31. Alineatele (3) şi (5) ale articolului 82 se elimină.”
	40. Alineatele (3) şi (5) ale articolului 82 se  abrogă.
(Amendament propus de Comisie)
	Amendament de tehnică legislativă.

	43.
	----------------------------------------------
	“32. După articolul 82 al Capitolului V se introduce un nou capitol, Capitolul V1, cu următoarele articole:”

“Capitolul V1 – Difuzarea şi/sau retransmisia prin unde radioelectrice a programelor de radiodifuziune şi de televiziune în sistem digital T – DAB sau DVB – T.

Art. 821 – Difuzarea şi/sau retransmisia prin unde radioelectrice a programelor de radiodifuziune şi de televiziune în sistem digital T – DAB sau DVB – T se face de către titularul licenţei de utilizare a frecvenţelor radioelectrice emisă în acest scop şi numai în beneficiul titularilor de licenţe audiovizuale.
Art. 822 – (1) Licenţa de utilizare a frecvenţelor radioelectrice prevăzută la art. 821 se acordă de către IGCTI prin concurs numai după aprobarea strategiei de tranziţie de la analogic la digital prevăzută la art. 67 alin. (1) din prezenta lege.

(2) Un operator de radiodifuziune sonoră sau de televiziune poate deţine cel mult:

a) o licenţă de utilizare a frecvenţelor radioelectrice pentru difuzarea unui serviciu de programe de radiodifuziune, cu acoperire naţională, pe cale radioelectrică terestră în sistem digital T – DAB;

b) o licenţă de utilizare a frecvenţelor pentru difuzarea unui serviciu de programe de televiziune, cu acoperire naţională, pe cale radioelectrică terestră în sistem digital DVB – T.

(3) Planul de radiodifuziune şi televiziune în sistem digital T – DAB sau DVB – T va fi implementat treptat, odată cu ieşirea din funcţiune a televiziunii în sistem analogic.

(4) IGCTI va stabili, prin decizie a preşedintelui, procedura şi condiţiile de acordare/retragere a licenţelor de utilizare a frecvenţelor radioelectrice prevăzute în cuprinsul art. 821, precum şi procedura de desfăşurare a concursului.”
	41. După articolul 82 al Capitolului V se introduce un nou capitol, Capitolul V1, cu următorul cuprins:

Titlul capitolului V1:

“Capitolul V1 – Difuzarea şi/sau retransmisia prin unde radioelectrice a programelor de radiodifuziune şi de televiziune în sistem digital T – DAB sau DVB – T.
Nemodificat

Art. 822 – (1) Licenţa de utilizare a frecvenţelor radioelectrice prevăzută la art. 821 se acordă de către IGCTI prin concurs numai după aprobarea strategiei de tranziţie de la analogic la digital prin hotărâre a Guvernului.
(Amendament propus de Comisie)
	Pentru introducerea unor prevederi speciale privind sistemul digital.
Pentru corelarea textului. Materia art. 67 a fost preluată în conţinutul articolului II. 



	44.
	Art. 85. - (1) Extrasul reprezintă o scurtă succesiune de imagini şi sunete cu privire la un eveniment de interes public, în scopul informării publicului asupra aspectelor esenţiale ale evenimentului respectiv

(5) Extrasele vor fi utilizate numai în cadrul buletinelor informative obişnuite.
	„33. Alineatul (1) al articolului 85 se modifică şi se completează după cum urmează:”

“Art. 85. - (1) Extrasele vor fi utilizate numai în cadrul buletinelor informative obişnuite, într-un interval de maxim 24 de ore de la încetarea evenimentului de interes general.”
	42. La articolul 85, alineatul (5) se modifică şi va avea următorul cuprins:

(5) Extrasele vor fi utilizate numai în cadrul buletinelor informative obişnuite, într-un interval de maxim 24 de ore de la încetarea evenimentului de interes general.”
	Referirea se face la alin. (5).

	45.
	Art. 88 - (1) Supravegherea respectării, controlul îndeplinirii obligaţiilor şi sancţionarea încălcării prevederilor prezentei legi, precum şi a deciziilor şi instrucţiunilor cu caracter normativ emise în baza şi pentru aplicarea ei revin Consiliului, cu excepţia prevederilor art. 1 lit. o), art. 62, 63 şi 73, a căror respectare, supraveghere, control şi, respectiv, sancţionare a încălcării revin de drept Ministerului Comunicaţiilor şi Tehnologiei Informaţiei, în conformitate cu atribuţiile pe care le are, conform legii.


	„34. Alineatul (1) al articolului 88 se modifică cu următorul conţinut :”

„Art. 88 - (1) Supravegherea respectării, controlul îndeplinirii obligaţiilor şi sancţionarea încălcării prevederilor prezentei legi, precum şi a deciziilor şi instrucţiunilor cu caracter normativ emise în baza şi pentru aplicarea ei revin Consiliului, cu excepţia prevederilor art. 1 lit. o), art. 62, 63 şi 73, a căror respectare, supraveghere, control şi, respectiv, sancţionare a încălcării revin de drept IGCTI, în conformitate cu atribuţiile pe care le are, conform legii.”
	43. La articolul 88, alineatul (1) se modifică şi va avea următorul cuprins:

Nemodificat.
(Amendament propus de Comisie)
	Amendament de tehnică legislativă.

	46.
	Art. 88.- ......

(2) Autoritatea Naţională de Reglementare în Comunicaţii poate delega exercitarea atribuţiilor ce îi revin potrivit prevederilor alin. (1) unei alte persoane juridice de drept public cu atribuţii de supraveghere şi control în domeniul telecomunicaţiilor.
	“35. Alineatul (2) al articolului 88 se elimină.”
	44. La articolul 88, alineatul (2) se abrogă.
(Amendament propus de Comisie)
	Amendament de tehnică legislativă.

	47.
	Art. 90.-....................................

(1).......

j) difuzarea unui serviciu de programe fără a deţine, după caz, licenţă audiovizuală, decizie de autorizare audiovizuală, licenţă de emisie sau autorizaţie tehnică de funcţionare;
	“36. Litera j) aparţinând alineatului (1) al articolului  90 se modifică , după cum urmează: ”

“Art.90 - j) difuzarea sau retransmisia unui serviciu de programe fără a deţine licenţă audiovizuală ori autorizaţie de retransmisie sau decizie de autorizare audiovizuală; “
	45. La articolul 90, alineatul  (1), litera j) se modifică şi va avea următorul cuprins:

Nemodificat.
(Amendament propus de Comisie)
	Amendament de tehnică legislativă.

	48.
	
	“37. După litera j) a alineatului (1) al articolului 90 se introduc noi litere, j1 j2  şi j3, cu următorul conţinut: ”

“Art. 90 – (1) j1) nerespectarea datelor tehnice, a parametrilor ori a condiţiilor din licenţa de utilizare a frecvenţelor radioelectrice sau din autorizaţia tehnică de funcţionare;

j2) fapta titularului licenţei de utilizare a frecvenţelor radioelectrice de a refuza să pună la dispoziţia persoanelor împuternicite documentele solicitate sau obstrucţionarea efectuării controlului;

j3) fapta titularului licenţei de utilizare a frecvenţelor radioelectrice care în urma schimbării/modificării datelor de identificare şi/sau a statutului nu notifică/solicită IGCTI modificarea licenţei de utilizare a frecvenţelor radioelectrice în termen de 30 de zile de la data efectuării menţiunilor la Oficiul Naţional al Registrului Comerţului;”
	46. La articolul 90, alineatul  (1), după litera j) se introduc trei noi litere, lit. j1),  j2 )  şi  j3),cu următorul cuprins:

Nemodificat.
(Amendament propus de Comisie)
	Amendament de tehnică legislativă.

	49.
	Art. 90.- ..............................................

(2) Faptele prevăzute la alin. (1) se sancţionează cu amendă de la 50.000.000 lei la 500.000.000 lei.


	„38. Alineatul (2) al articolului 90 se modifică şi se introduce un nou alineat, alineatul (21), cu următorul cuprins: ”

“Art. 90. - (2) Contravenţiile prevăzute la alin. (1) lit. a) – j) şi k) se sancţionează cu amendă de la 50.000 RON la 100.000 RON.
(21) Contravenţiile prevăzute la alin. (1) lit. j1) – j3) se sancţionează cu amendă de la 5.000 RON la 50.000 RON.”
	47. La articolul 90, alineatul (2) se modifică şi va avea următorul cuprins, iar după alineatul (2), se introduce un nou alineat, alin. (21), cu următorul cuprins:

“ (2) Contravenţiile prevăzute la alin. (1) lit. a) – j) şi k) se sancţionează cu amendă de la 50.000 lei la 100.000 lei.

(21) Contravenţiile prevăzute la alin. (1) lit. j1) – j3) se sancţionează cu amendă de la 5.000 lei la 50.000 lei.”
(Amendament propus de Comisie)
	Pentru o mai corectă redactare.

	50.
	Art. 90.-...........

(4) Individualizarea sancţiunii în cazul săvârşirii uneia dintre contravenţiile prevăzute în prezenta lege se face ţinându-se seama de gravitatea faptei, de efectele acesteia, precum şi de sancţiunile primite anterior, pe o perioadă de cel mult un an.
	„39. Alineatul (4) al articolului 90 se modifică şi se completează, după cum urmează:”

„Art. 90. - (4) În afara elementelor prevăzute în Ordonanţa Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare, la individualizarea sancţiunii în cazul săvârşirii uneia dintre contravenţiile prevăzute în prezenta lege se ţine cont şi de gravitatea faptei, de efectele acesteia, precum şi de sancţiunile primite anterior, pe o perioadă de cel mult un an.”
	48. La articolul 90, alineatul (4) se modifică şi va avea următorul cuprins:

“(4) La aplicarea sancţiunilor în cazul săvârşirii uneia dintre contravenţiile prevăzute în prezenta lege se ţine seama de criteriile prevăzute la art. 21 alin. (3) din Ordonanţa Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare, precum şi de sancţiunile aplicate, cu  cel mult 1 an înainte.”
(Amendament propus de Comisie)
	Pentru o mai corectă redactare.


	51.
	Art. 91 - (1) Constituie contravenţie nerespectarea de către radiodifuzorii sau distribuitorii de servicii a dispoziţiilor prezentei legi, altele decât cele prevăzute la art. 90 alin. (1), precum şi a deciziilor având caracter normativ emise de Consiliu.

(2) În cazurile prevăzute la alin. (1), Consiliul sau, după caz, Ministerul Comunicaţiilor şi Tehnologiei Informaţiei va emite o somaţie conţinând condiţii şi termene precise de intrare în legalitate.
(3) În cazul în care radiodifuzorul sau distribuitorul de servicii nu intră în legalitate în termenul şi în condiţiile stabilite prin somaţie sau încalcă din nou aceste prevederi, se aplică o amendă contravenţională de la 25.000.000 lei la 250.000.000 lei.


	„40. Alineatele (1), (2) şi (3) ale articolului 91 se modifică şi se completează astfel:”

“Art. 91. - (1) Constituie contravenţie nerespectarea de către radiodifuzorii sau distribuitorii de servicii a dispoziţiilor prezentei legi, altele decât cele prevăzute la art. 90 alin. (1) şi care sunt de competenţa Consiliului, precum şi a deciziilor având caracter normativ emise de acesta.
(2) În cazurile prevăzute la alin. (1), Consiliul va emite o somaţie conţinând condiţii şi termene precise de intrare în legalitate.
(3) În cazul în care, după primirea somaţiei, radiodifuzorul nu va respecta dispoziţiile prezentei legi, altele decât cele prevăzute la art. 90 alin. (1) şi care sunt de competenţa Consiliului, şi prevederile deciziilor cu caracter normativ emise de Consiliu, poate fi sancţionat cu amendă contravenţională de la 10.000 lei la 50.000 lei; pentru aplicarea sancţiunilor nu este necesar ca nerespectarea dispoziţiilor legii şi ale deciziilor cu caracter normativ emise de Consiliu să se producă în aceeaşi emisiune”
	49. Articolul 91 se modifică şi va avea următorul cuprins:

Nemodificat

Nemodificat

Nemodificat

(Amendament propus de Comisie)
	Pentru o mai corectă redactare.


	52.
	Art. 93. – 

(1) Sancţiunile pentru încălcarea dispoziţiilor prezentei legi se aplică de Consiliu sau de Autoritatea Naţională de Reglementare în Comunicaţii, precum şi de către personalul de control anume împuternicit al persoanei juridice de drept public prevăzute la art. 88 alin. (2).

.......................................................

(3) Actele emise în condiţiile alin.(1) pot fi atacate la instanţa de contencios administrativ, potrivit legii, în termen de 15 zile de la comunicare; termenul de 15 zile nu suspendă de drept efectele acestora. 
	„41. Alineatele (1) şi (3) ale articolului 93 vor avea următorul conţinut:”

“Art. 93. - (1) Sancţiunile pentru încălcarea dispoziţiilor prezentei legi se aplică prin acte emise de către personalul împuternicit al Consiliului sau al IGCTI.
3) Actele emise în condiţiile alin. (1) pot fi atacate la instanţa de contencios administrativ, în condiţiile legii.”
	50. La articolul 93, alineatele (1) şi (3) se modifică şi vor avea următorul cuprins:

Nemodificat

Nemodificat
(Amendament propus de Comisie)
	Pentru o mai corectă redactare.

	53.
	Art. 93.
(4) Actele emise în condiţiile alin. (1) şi neatacate în termenul prevăzut la alin. (3) constituie de drept titlu executoriu.
	“42. Alineatul (4) al articolului 93 se elimină.”
	51. La articolul 93, alineatul (4) se abrogă.
(Amendament propus de Comisie)
	Pentru o mai corectă redactare.

	54.
	Art. 94.- Contravenţiilor constatate de Ministerul Comunicaţiilor şi Tehnologiei Informaţiei le sunt aplicabile dispoziţiile Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările ulterioare.
	„43. Articolul 94 are următoarele modificări:”

 „Art. 94. - Contravenţiilor constatate de către IGCTI le sunt aplicabile dispoziţiile Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr. 180/2002, cu modificările şi completările ulterioare.”
	52. Articolul 94 se modifică şi va avea următorul cuprins:

Nemodificat
(Amendament propus de Comisie)
	Pentru o mai corectă redactare.

	55.
	Art. 95.-

a) obligarea radiodifuzorului de a difuza timp de 10 minute, între orele 19,00 şi 19,10, numai textul deciziei de sancţionare;

b) obligarea radiodifuzorului de a difuza timp de 3 ore, între orele 18,00 şi 21,00, numai textul deciziei de sancţionare;


	“44. Literele a) şi b) ale alineatului (1) aparţinând articolului 95 se modifică şi se completează, cu următorul conţinut:”

“a) obligarea radiodifuzorului de a difuza în exclusivitate textul deciziei de sancţionare, timp de 10 minute, între orele 19.00 şi 19.10, pentru serviciile de televiziune şi între orele 08.00 şi 08.10 pentru serviciile de radiodifuziune.
b) obligarea radiodifuzorului de a difuza în exclusivitate textul deciziei de sancţionare, de la 10 minute până la 3 ore, între orele 18.00 şi 21.00 pentru serviciile de televiziune şi între orele 07.00 şi 10.00 pentru serviciile de radiodifuziune;”
	53. La articolul 95 literele a) şi b) ale alineatului (1) se modifică şi vor avea următorul cuprins:

Nemodificat

Nemodificat
(Amendament propus de Comisie)
	Pentru o mai corectă redactare.

	56.
	Art. 96.-

a) emiterea sau retransmiterea de programe fără licenţă audiovizuală, licenţă de emisie, autorizaţie tehnică de funcţionare sau autorizaţie de retransmisie;


	“45. Litera a) a alineatului (1) aparţinând articolului 96 se elimină”
	54. La alineatul (1) a articolului 96, litera a) se abrogă.
(Amendament propus de Comisie)
	Amendament de tehnică legislativă.

	57.
	Art. 96. -
b) emiterea pe altă frecvenţă, emiterea dintr-un alt amplasament sau nerespectarea parametrilor ori a condiţiilor din licenţa de emisie sau din autorizaţia tehnică de funcţionare, dacă autorul faptei nu se conformează somaţiei emise de Ministerul Comunicaţiilor şi Tehnologiei Informaţiei;
	“46. Literă b) a alineatului (1) al articolului 96 se modifică şi se completează, după cum urmează:”

“Art. 96. - (1), b) difuzarea sau retransmisia de programe audiovizuale fără licenţă de utilizare a frecvenţelor radioelectrice.”
	55. La articolul 96 litera b) se modifică  şi va avea următorul cuprins:

Nemodificat
(Amendament propus de Comisie)
	Pentru o mai corectă redactare.

	58.
	Art. 96. -

(11) În cazul nerespectării reglementărilor sau a normelor tehnice aplicabile, Ministerul Comunicaţiilor şi Tehnologiei Informaţiei va dispune şi confiscarea echipamentului tehnic.
(2) Somarea se poate face prin orice mijloc de comunicaţie şi prin difuzare, de cei care exploatează reţele publice de radiodifuziune şi televiziune.

(3) Difuzarea se face în mod gratuit, în cel mult 30 de minute de la solicitare.
	“47. Alineatele (11), (2) şi (3) ale articolului 96 se elimină.”
	56. La articolul 96 alineatele (11), (2) şi (3) se abrogă.
(Amendament propus de Comisie)
	Amendament de tehnică legislativă.

	59.
	Art. 96.-

(4) În cazul săvârşirii infracţiunilor prevăzute la alin. (1) lit. a) şi c) instanţa poate dispune şi confiscarea echipamentului tehnic.
	“48. Alineatul (4) al articolului 96 se modifică şi se completează cu următorul conţinut:”

“Art. 96. - (4) În cazul săvârşirii infracţiunii prevăzute la alin. (1) lit. b) instanţa poate dispune şi confiscarea echipamentului tehnic.”
	57. La  articolul 96, alineatul (4) se modifică şi va avea următorul cuprins:

Nemodificat
(Amendament propus de Comisie)
	Amendament de tehnică legislativă.

	60.
	
	
	58. După articolul I, se introduce un nou articol, articolul II, cu următorul cuprins:

“ Art. II. – (1) În termen de 12 luni de la data intrării în vigoare a prevederilor prezentei legi, Ministerul Comunicaţiilor şi Tehnologiei Informaţiei, Ministerul Culturii şi Cultelor, Consiliul Naţional al Audiovizualului şi IGCTI, vor elabora strategiile de acoperire a teritoriului naţional cu servicii de programe audiovizuale şi de tranziţie de la analogic la digital, strategii care se  aprobă prin hotărâre a Guvernului; 
(2) În procesul de elaborare şi implementare a strategiei de tranziţie de la analogic la digital vor fi adoptate acele soluţii tehnice care asigură cea mai eficientă utilizare a spectrului de frecvenţe radioelectrice terestre.”

(Amendament propus de Comisie)
	Amendament de tehnică legislativă. Textul articolului II  preia materia articolului 67 modificat de iniţiativă.

	61.
	
	
	59. După articolul II, se introduce un nou articol, articolul III, cu următorul cuprins:

“Art. III. – Legea audiovizualului nr.504/2002, publicată în Monitorul Oficial al României, Partea I, nr. 534 din 22 iulie 2002, cu modificările şi completările ulterioare, precum şi cu cele aduse prin prezenta lege, se va republica în Monitorul Oficial al României, Partea I,  dându-se textelor o nouă numerotare.”

(Amendament propus de Comisie)
	Amendament de tehnică legislativă.


II. Amendamente respinse


În cursul dezbaterii, Comisia a respins următoarele amendamente:

	Nr. crt.
	Text propunere legislativă
	Amendament

Autorul amendamentului
	Motivare


	Camera

Decizională

	0
	1
	2
	3
	4

	1.
	”Art. 443 – O persoană fizică sau juridică, română sau străină, poate fi investitor ori acţionar majoritar, direct sau indirect, la o singură societate de comunicaţie audiovizuală, iar la altele poate deţine cel mult 40% din capitalul social.”
	Eliminarea articolului 443. 
(Amendament propus de dl. deputat Kelemen Hunor)
	Motivarea amendamentului : 

Se consideră ca această limitare nu îşi poate găsi aplicarea în practică, acţionariatul unei societăţi de comunicaţie neputând fi determinat,  întotdeauna, cu exactitate.
Motivarea respingerii:

Comisia a considerat necesară menţinerea acestei prevederi cu caracter limitativ.
	Senat

	2
	Art. 74. –
 (3) Distribuitorii pot modifica structura ofertei serviciilor de programe numai cu acordul Consiliului.


	Alineatul (3) al articolului 74 se elimină. 

(textul actului normativ în vigoare rămâne nemodificat)

(Amendament propus de Comisia pentru Tehnologia Informaţiei şi Comunicaţiilor)
	Motivarea amendamentului :

În propunerea legislativă se doreşte ca pentru orice modificare pe care operatorul de cablu doreşte să o facă în grila de programe acesta să fie obligat să ceară aprobarea CNA, care poate să aprobe sau poate să refuze modificarea grilei. Această modificare care se doreşte a fi adusă textului de lege  introduce de fapt o cenzură a statului asupra modului în care operatorii de cablu înţeleg să îşi construiască grila de programe. Nu se poate accepta ca o instituţie a statului – în speţă CNA- să se amestece de o asemenea manieră în activitatea societăţilor comerciale private încât să hotărască ce programe au voie să retransmită şi ce nu.

Motivaţia respingerii: Comisia a considerat că varianta propusă de textul propunerii legislative este mai bună.
	Senat

	3
	Art. 82

…………………………………. …………..
(2) Distribuitorii care retransmit servicii  de programe au obligaţia, la nivel regional sau local, să includă în oferta lor cel puţin două programe regionale şi două programe locale, acolo unde acestea există; criteriul de departajare va fi ordinea descrescătoare a audienţei care va fi măsurată prin metoda interviului.

………………………………………………
	Art. 82
(2) Pentru programele pe care sunt obligaţi să le retransmită potrivit prevederilor alin. (1), distribuitorii care retransmit servicii de programe nu vor plăti remuneraţii pentru drepturi de autor şi conexe.

(Amendament propus de Comisia pentru Tehnologia Informaţiei şi Comunicaţiilor)
	Motivarea amendamentului :

Operatorii de cablu sunt obligaţi prin alin. (1) să retransmită un număr semnificativ de programe. În compensaţie, este firesc ca pentru toate acestea să nu mai fie obligaţi să plătească şi remuneraţiile pentru drepturi de autori şi drepturi conexe, aferente acestor programe, practică răspândită şi în ţările cu tradiţii culturale puternice din cadrul Uniunii Europene. De altfel, Directiva 2002/22/CE nu prevede obligativitatea existenţei unei remuneraţii.
Motivaţia respingerii: Comisia a considerat că varianta propusă de textul propunerii legislative este mai bună.
	Senat


 Comisia a propus adoptarea propunerii legislative cu unanimitatea voturilor celor prezenţi în sală în momentul votului.


Preşedinte,                                                                                                                    Secretar,

Cătălin MICULA                                                                                                         Dumitru AVRAM

                                          Expert,                                                                                                                                                                  Consilier

                                        Cristina DAN                                                                                                                                                         Dan KALBER

